# Áætlun um greiningu þjónustuþátta og framkvæmd kynjaðrar fjárhags- og starfsáætlunar vegna undirbúnings fjárhagsáætlunar 2020

Starfshópur um kynjaða fjárhags- og starfsáætlunargerð á Íþrótta- og tómstundarsviði

Fagsviðum ber að skila sundurliðaðri áætlun um greiningar á þjónustuþáttum á árinu 2018, yfirliti yfir stöðu fyrri greininga og framkvæmd aðgerða, og drögum að framkvæmd og eftirliti á árinu.

Skil 7. mars 2019

**Inngangur – yfirlit yfir stöðu innleiðingu kynjaðrar fjárhags- og starfsáætlunargerðar**

ÍTR leggur áherslu á að sú þjónusta sem sviðið veitir nýtist öllum hópum, tekið sé tillit til mismunandi þarfa og þjónusta sé ávallt í samræmi við mannréttindastefnu Reykjavíkurborgar. Þau verkefni sem hafa verið unnin á sviðinu með aðferðafræði KFS eru helst greining þjónustuþátta.

Meðal verkefna sem ÍTR hefur unnið eru: Greining á aðsókn í sundlaugar, þátttaka barna í skipulögðu starfi, fjárfesting vegna íþróttamannvirkja, aðsókn í Fjölskyldu- og húsdýragarðinn, þátttaka í Músíktilraunum og ráðningar í sumarstörf.

Þegar farið er í ný verkefni á sviði upplýsingatækni er þess gætt að alltaf sé hægt að nálgast gögn á kyngreinanlegan hátt og því hægt að skoða kynjuð tölfræðigögn. Tækifærin framundan liggja í útbreiðslu aðferðarfræðinnar á sviðinu, allir stjórnendur þess hafa fengið kynningu á helstu þáttum KFS og verður haldið áfram á þeirri vegferð á árinu 2019. Á sviðinu hafa einnig verið gerð jafnréttismöt og jafnréttisskimanir fyrir öll ný verkefni í fjárfestingaráætlun og í rekstri.

|  |  |  |  |
| --- | --- | --- | --- |
| Þjónustuþáttur | Hluti þjónustunnar sem var greindur | Ár skila | Kostnaður greindrar þjónustu (miðað við fjárhagsáætlun 2018) |
| Sundlaugar | Aðsókn | 2012 | 1.489 mkr |
| Frístundarkort | Þátttaka | 2012 | 728 mkr |
| Fjárfesting íþróttafélaga | Fjárfesting | 2013 | Misjafnt |
| Rekstur íþróttafélaga | Styrkir til íþróttafélaga | 2014 | 915 mkr |
| Sumarstörf ÍTR | Ráðningar | 2015 | 74 mkr |
| Fjölskyldu og húsdýragarðurinn | Aðsókn | 2018 | 290 mkr |
| Hitt Húsið | Þátttaka í Músíktilraunum | 2018 | - |

Framundan eru tækifæri hjá ÍTR til að greina ýmis verkefni í KFS svo sem:

* Aðsóknartölur með nýju verslunarkerfi sem tekið verður í notkun vorið 2019 og koma gögn til með að liggja fyrir 2019 – 2020.
* Samantekt á þróun nýtingar frístundakortsins fyrir árin 2012 – 2018.
* Skoða þátttöku í ýmsum jaðaríþróttum og öðrum tómstundum sem ÍTR styrkir.
* Greina aðsókn og þjónustu á skíðasvæðunum með aðferðafræði KFS.
* Skoða álag og starfsánægju í starfsmannahópum ÍTR eftir kyni og aldursbili.
* Skoða ánægju með þjónustu sundlauga, Fjölskyldu- og húsdýragarðs og skíðasvæða eftir kyni og aldursbili.

**Eftirfylgni með aðgerðum**

Þær greinigar á sviði kynjaðrar fjárhags- og starfsáætlunar sem hafa verið gerðar á Íþrótta- og tómstundasviði síðastliðin ár hafa verið nýttar á mismunandi hátt. Aðferðafræðin er komin inn í verklag við þátttökugreiningu úr gögnum Frístundakortsins og öll gögn þar eru kyngreind. Þá er einnig verið að leggja lokahönd á smáforrit inn í Qlik sense sem á eftir að auka aðgengi að þeim upplýsingum verulega. Greining á aðsókn í Fjölskyldu- og húsdýragarðsinn er lokið. Niðurstöður benda til að munur er á aðsókn fullorðinna karla og kvenna eftir árstíðum. Yfir vetarmánuðina eru álíka margir karlar og konur en yfir sumar mánuðina eru töluvert fleiri konur en karlar sem sækja garðinn. Stjórnendur í garðinum hafa fengið það hlutverk að greina mögulega skýringu á þessu.

(Skýrslur er hægt að nálgast hér: <https://reykjavik.is/utgefid-efni-kynjud-fjarhags-og-starfsaaetlun> eða hjá verkefnastýru KFS.)

|  |  |  |
| --- | --- | --- |
| Þjónustuþáttur og ár skila | Aðgerð | Staða framkvæmdar |
| Frístundakort | Þátttaka 6-9 ára barna í Reykjavík í skipulögðu starfi kyngreind á hverju ári. | Komið inn verklag |
| Frístundakort | Nýting og dreifing á frístundakortinu er kyngreind á hverju ári | Komið inn verklag |
| Aðsókn í Sundlaugar | Við innleiðingu á nýju verslunarkerfi var horft til þess að auðvelt yrði að safna kyngreindum gögnum. | Nýtt kerfi verður innleitt vorið 2019 |
| Aðsókn í Sundlaugar | Við skoðun á aðsóknargögnum kom í ljós að það hallaði á konur í aðsókn að Sundhöllinni. Gerð var ítarleg könnun meðal notenda Sundhallarinnar. Niðurstaðan var að konur upplifðu að aðgengi að aðstöðu í kvennaklefum væri ábótavant. Var það haft til hliðsjónar við endurhönnun á Sundhöllinni. | Aðstaða í kvennaklefum var bætt til að mæta þörfum notenda Sundhallarinnar. Er komið í notkun. |
| Sumarstörf ÍTR | Aðgerða var ekki þörf. | Stjórnendur meðvitaðir um jafna kynjaskiptingu í ráðningum. |
| * Fjárfesting Íþróttafélaga | Gögnin sýndu mun á fjárfestingu milli íþróttagreina og mismunandi þátttöku kynja í þessum greinum. | Haft til hliðsjónar við val á fjárfestingarverkefnum |
| * Rekstur íþróttafélaga | Gögnin sýndu mun á kostnaði milli íþróttagreina og mismunandi þátttöku kynja í þessum greinum. Margir fyrirvarar voru á úttektinni og margt sem var óljóst. Þetta þarfnast frekari djúpgreiningar. | Ekki var mögulegt að vinna áfram með þau gögn vegna ónákvæmni gagna. |
| Fjölskyldu og húsdýragarðurinn. | Aðsókn var greind eftir kyni í FHG árið 2017. Skýrslu var skilað í lok árs 2018. Helsta niðurstaða er að aðsókn fullorðinna karla og kvenna er breytileg eftir árstíðum. | Möguleiki er á að kanna þann mun frekar. |
| * Hitt Húsið | Verið er að greina þátttöku í Músíktilraunum eftir kyni. | Í vinnslu |